OpenLLM-France/wikimedia huggingface dataset:
# Col·legi Internacional de Filosofia

El Col·legi Internacional de Filosofia (Ciph) és un centre d'ensenyament superior de París. Va ser cofundat l'any 1983 per Jacques Derrida, François Châtelet, Jean-Pierre Faye i Dominique Lecourt en un intent de repensar l'ensenyament de la filosofia a França i d'alliberar-lo de qualsevol autoritat institucional, sobretot de la universitat.
El seu finançament es fa principalment amb fons públics. Les seves càtedres o «directors de programa» són elegits de manera competitiva per 6 anys (no renovables), després d'una convocatòria internacional oberta de propostes (cada tercer any). Les propostes són gratuïtes i els directors s'escullen després d'una avaluació col·legial i entre iguals del seu valor per a la filosofia. El Ciph reconeix que la filosofia s'atén millor si està situada en «interseccions» com ara Filosofia/Ciència o Filosofia/Dret. Les propostes han de respondre a aquesta exigència interseccional tal com va voler Jacques Derrida. El Ciph té pocs estudiants inscrits, que poden rebre el Diplôme du Collège international de philosophie, que no és un títol universitari però que, en alguns casos, pot ser convalidat per universitats franceses o estrangeres. En cas contrari, l'assistència als seminaris és oberta i gratuïta.

## Referències

* ↑ “The CIPh is living mainly on grants by the Ministry of Research and the Ministry of Education” CIPh. «CIPh financial partners (on the CIPh site)» (en francès). Arxivat de l'original el February 25, 2012. [Consulta: May 19, 2012].
* ↑ «Recogida de firmas: salvemos el espacio cívico del Colegio internac...», 2014. [Consulta: 19 desembre 2023].
* ↑ Les activités - haut et bas Arxivat 2001-02-12 a Wayback Machine.
# Annie de Reuver

Annie de Reuver (19 de febrer de 1917 - 1 de gener de 2016) fou una cantant neerlandesa.

## Discografia

* 1994, Annie de Reuver
* 1994, 60 Muzikale jaren met Annie de Reuver
* 1995, Favorieten van toen
* 1999, Dureco Wolkenserie, Volume 98
* 2001, Hollands Glorie
* 2016, Onvergetlijk
* 2011, Liedjes Van Toen En Nu
Va morir l'1 de gener de 2016 als 98 anys, després d'una cirurgia en el seu maluc trencat producte d'una caiguda.

## Referències

* ↑ De Volkskrant. «Zangeres Annie de Reuver (98) overleden» (en neerlandès), 04-01-2016. [Consulta: 1r febrer 2016].
* ↑ NOS. «Zangeres Annie de Reuver (98) overleden» (en neerlandès). [Consulta: 1r febrer 2016].

## Bibliografia

* Rein Wolters. Onverbloemd!, 2007, biografia
# Llista de països per SMI

La següent llista presenta els països del món ordenats segons el seu Salari Mínim Interprofessional (SMI), sempre que hi figuri en la seva legislació.
| Estat | Legislació actual | Mínim en EUR | % del PIB per capita | Anual |
| Austràlia | 511,86 AUD a la setmana | 305,97 | 55% | 15638 |
| Bèlgica | 1.243 EUR al mes | 1.387 (any 2009) | | |
| França | 8,03 EUR a l'hora | 1.321 (any 2009) | | |
| Regne Unit | | 1.010 (any 2009) | | |
| Estats Units | | | | 12.168 |
| Xipre | | | | 11.837 |
| Irlanda | | 1.462 (any 2009) | | |
| Països Baixos | | 1.382 (any 2009) | | |
| Luxemburg | | 1.642 (any 2009) | | |
| Portugal | | 525 (any 2009) | | 7350 |
| Estònia | | 278 (any 2009) | | |
| Lituània | | 232 (any 2009) | | |
| Eslovènia | | 589 (any 2009) | | |
| Bulgària | | 123 (any 2009) | | |
| Turquia | | 319 (any 2009) | | |
| Hongria | | 270 (any 2009) | | |
| Romania | | 153 (any 2009) | | |
| República Txeca | | 306 (any 2009) | | |
| Eslovàquia | | 296 (any 2009) | | |
| Polònia | | 281 (any 2009) | | |
| Lituània | | 232 (any 2009) | | |
| Japó | | | | 10.599 |
| Canadà | | | | 10.196 |
| Grècia | | 681 (any 2009) | | 9.361 |
| Argentina | | | | 9.266 |
| Bahames | | | | 9.173 |
| Barbados | | | | 8.208 |
| Espanya | | 728 (any 2009) | | 8.203 |
| Antigua i Barbuda | | | | 5.596 |
| Afganistan | | | | 5.432 |
| Belize | | | | 4.584 |
| Algèria | | | | 3.799 |
| Albània | | | | 3.413 |
| Bhutan | | | | 2.360 |
| Belarús | | | | 1.987 |
| Bolívia | | | | 1.724 |
| Benín | | | | 1.578 |
| Armènia | | | | 1.511 |
| Azerbaidjan | | | | 1.045 |
| Angola | | | | 973 |
No surten en aquesta llista els següents països, per no tenir actualment legislació sobre Salari mínim: Alemanya, Àustria, Croàcia, Dinamarca, Finlàndia, Itàlia, Macedònia del Nord, Montenegro i Suècia. (any 2009)

## Referències

* 1 2 3 4 5 6 7 8 9 10 11 12 13 14 15 16 17 18 19 20 21 Països de la UE per salari mínim el 2009, segons Eurostat, Avui, 20 de setembre del 2010.
# Lo Camp

«Lo Camp» té aquests significats:
* Lo Camp (Erinyà), camp de conreu del poble d'Erinyà, al municipi de Conca de Dalt (Pallars Jussà)
* Lo Camp (el Meüll), camp de conreu del poble del Meüll, al municipi de Castell de Mur (Pallars Jussà)
* Lo Camp (Mas Palou), camp de conreu del municipi d'Abella de la Conca (Pallars Jussà)
* Lo Camp (Santa Llúcia de Mur), camp de conreu del poble de Santa Llúcia de Mur, del municipi de Castell de Mur (Pallars Jussà)
* Lo Camp (Serradell), camp de conreu del poble de Serradell, del municipi de Conca de Dalt (Pallars Jussà)
* Lo Camp del Romeret, muntanya del municipi de Batea (Terra Alta)
* Lo Camp de Trudis, camp de conreu del poble de Sapeira, a la part ribagorçana del municipi de Tremp (Pallars Jussà)
# Llueven vacas

Llueven vacas és una pel·lícula espanyola del 2017 dirigida pel debutant Fran Arráez que gira al voltant de la denúncia de la violència de gènere de caràcter masclista. Està basada en l’obra teatral homònima de Carlos Be, qui també signa el guió, escrita l'any 2008 i publicada per Arola Editors l'any 2009. Els seus personatges principals, Margarita i Fernando, són interpretats a la pel·lícula per sis intèrprets diferents cadascun. Un tercer personatge, Coral, entra en escena a la meitat de la història.

## Sinopsi

Fernando i Margarita són una parella que viu en una llar en el qual ell mana i ella obeeix, de tal manera que si ell diu que "plouen vaques" ella no surt de casa per si de cas li en cau alguna. D'aquí neix un joc pervers en el qual Fernando proposa i Margarita accepta. Els dos portaran aquest joc fins a les seves últimes conseqüències.

## Repartiment

* María Barranco... Margarita
* Gemma Charines ... Margarita
* Víctor Clavijo... Fernando
* Secun de la Rosa... Fernando
* Asier Etxeandia ... Fernando
* Pedro Miguel Martínez ... Fernando
* Laia Marull... Margarita
* Carmen Mayordomo ... Margarita
* Gloria Muñoz ... Margarita
* Eduardo Noriega ... Fernando
* Sergio Peris-Mencheta... Fernando
* Mónica Regueiro ... Margarita
* Maribel Verdú ... Margarita

## Crítiques

| « | "Pel·lícula que fa de la incomoditat la seva única raó de ser. Dol no tant pel que ensenya sinó pel que mostra, per la possibilitat terrible i una certa que l'espectador doni amb una sola frase recognoscible. (...) Puntuació: ★★★ (sobre 5)" | » |
| — Luis Martínez: Diari El Mundo |||
| « | "Tan compromesa com fallida (...) intenta no transitar els camins acomodaticis, sinó que s'esforça per fer una cosa diferent i arriscat (...) Però no li acaba de sortir, quedant el seu missatge eclipsat (...) Puntuació: ★ (sobre 5)" | » |
| — Beatriz Martínez: Diario El Periódico |||

## Nominacions
### XXVII Premis de la Unión de Actores

| Categoria | Persona | Resultat |
| Millor actor secundari | Víctor Clavijo | Nominat |

## Referències

* ↑ «Llueven vacas». Lloc web de Carlos Be. Arxivat de l'original el 2022-08-31. [Consulta: 30 agost 2022].
* ↑ Llueven vacas a Fotogramas
* ↑ 'Llueven vacas': el machismo como síntoma, El Mundo, 8 de desembre de 2017
* ↑ 'Llueven vacas': tan comprometida como fallida, El Periódico, 8 de desembre de 2017
* ↑ Feminismo, emoción y humor en los XXVII Premios de la Unión de Actores al web de l'AISGE
# Luis Alejandro Maldonado Hernández

Luis Alejandro Maldonado Hernández, més conegut com a Alexis, és un exfutbolista canari. Va nàixer a Las Palmas el 8 de gener de 1972. Ocupava la posició de defensa.

## Trajectòria

Va debutar a primera divisió a la temporada 91/92, tot jugant un encontre amb el CD Tenerife.

## Referències

* ↑ http://www.diariodeavisos.com/diariodeavisos/content/145168/ Aquell salt a l'elit a l'avantsala dels 90

## Enllaços externs

* Fitxa del jugador
# Lluís Mas Bonet

Lluís Guillem Mas Bonet (Ses Salines, 15 d'octubre de 1989) és un ciclista mallorquí que competeix tant en pista com en ruta. Actualment milita a l'equip Movistar Team.

## Palmarès en ruta

* 2007
** 1r al Trofeu Fernando Escartín
* 2013
** Medalla de plata als Jocs del Mediterrani de Mersin en contrarellotge individual
** Vencedor d'una etapa al GP Liberty Seguros-Volta as terras de Santa Maria
* 2015
** Vencedor d'una etapa a la Volta a Turquia i 1r de la classificació dels esprints especials
** Vencedor de la classificació dels esprints a la Volta a Catalunya

### Resultats a la Volta a Espanya

* 2014. 121è de la classificació general
* 2015. Abandona (14a etapa)
* 2016. No surt (5a etapa)
* 2017. 83è de la classificació general
* 2018. 47è de la classificació general
* 2022. 133è de la classificació general

### Resultats al Giro d'Itàlia

* 2019. 126è de la classificació general

## Palmarès en pista
### Resultats a la Copa del Món de ciclisme en pista

* 2009-2010
** 3r a Cali, en Persecució per equips

## Referències

* ↑ «Lluis Mas ficha por el Movistar para la temporada 2019» (en castellà). Diario As, 28-09-2018. [Consulta: 28 maig 2023].

## Enllaços externs

* Fitxa a Sitiodeciclismo.net
* Fitxa a cyclebase.nl
* Fitxa a museociclismo.it
# Lluita als Jocs Mediterranis de 2018

La competició de lluita dels Jocs del Mediterrani de 2018 de Tarragona es va celebrar entre el 24 i el 27 de juny al pavelló esportiu de Vila-seca. La primera aparició d'aquest esport en els Jocs del Mediterrani va ser a Alexandria 1951 a Egipte.
La competició es va centrar en la competició masculina i femenina repartint la competició en diverses categories i modalitats segons el pes dels participants.

## Medaller per categoria

| Categoria | Or | Plata | Bronze |
| Homes ||||
| Lluita lliure ||||
| 65 kg | Selahattin Kılıçsallayan | David Habat | Stevan Andria Micic Ilman Mukhtarov |
| 74 kg | Frank Chamizo | Samy Moustafa | Dejan Mitrov Muhammet Demir |
| 86 kg | Ahmet Bilici | Akhmed Aibuev | Taimuraz Friev |
| 97 kg | Magomedgadji Nurov | Simone Iannattoni | Hosam Merghany Yunus Dede |
| Lluita grecoromana ||||
| 60 kg | Haitham Mahmoud | Elçin Ali | Ivan Lizatovic Leo Tudezca |
| 67 kg | Yasin Ozay | Mohamed Elsayed | Murat Fırat Abdwlkarim Alhasan |
| 77 kg | Yunus Emre Başar | Davor Stefanek | Artak Margaryan Bozo Starcevic |
| 87 kg | Metehan Başar | Bachir Sidazara | Vladimir Stankic Dimitros Tsekeridis |
| 97 kg | Melonin Noumonvi | Adem Boudjemline | Ahmed Hassan Aly Mihail Kajala |
| Dones ||||
| Lluita lliure ||||
| 50 kg | Evin Demirhan | Julie Martine Sabatie | Aintzane Gorria |
| 53 kg | Maria Prevolaraki | Aysun Erge | Hilary Honorine |
| 57 kg | Bediha Gün | Carola Rainero | Graciela Sánchez |
| 62 kg | Elif Jale Yeşilırmak | Marwa Amri | Sara da Col |
| 68 kg | Buse Tosun | Dalma Caneva | Samar Hamza |

## Medaller per país

| Posició | País | Or | Plata | Bronze | Total |
| 1 | Turquia | 8 | 2 | 3 | 13 |
| 2 | França | 2 | 2 | 4 | 8 |
| 3 | Itàlia | 1 | 3 | 1 | 5 |
| 4 | Egipte | 1 | 2 | 3 | 6 |
| 5 | Macedònia del Nord | 1 | - | 1 | 2 |
| 5 | Grècia | 1 | - | 1 | 2 |
| 7 | Algèria | - | 2 | - | 2 |
| 8 | Sèrbia | - | 1 | 3 | 4 |
| 9 | Eslovènia | - | 1 | - | 1 |
| 9 | Tunísia | - | 1 | - | 1 |
| 11 | Espanya | - | - | 3 | 3 |
| 12 | Croàcia | - | - | 2 | 2 |
| 13 | Síria | - | - | 1 | 1 |
| Total | Total | 14 | 14 | 22 | 50 |

## Referències

* ↑ «Lluita - Jocs Mediterranis 2018». Arxivat de l'original el 2018-06-18. [Consulta: 25 maig 2018].
# Lubango

Lubango (fins 1975 Sá da Bandeira) és un municipi d'Angola a la província de Huíla, de la que n'és capital. Té una extensió de 3.147 km² i 731.575 habitants segons el cens de 2014. És formada pels municipis de Lubango, Arimba, Hoque i Huila. Limita al nord amb el municipi de Quilengues, a l'est amb el municipi de Cacula, al sud amb els municipis de Chibia i Humpata, i a l'oest amb el municipi de Bibala.

## Història

Lubango va ser una de les primeres ciutats colonitzades pels portuguesos per aprofitar les zones agrícoles fèrtils.
El 1923 l'empresa Mocanede Railways va connectar la ciutat amb la costa atlàntica, i el govern portuguès la va nomenar capital de la província amb el nom de Sá da Bandeira, nom que no va perdre fins a la independència del país.

## Economia

L'economia de Lubango està basada en l'agricultura de cereals, fruita i verdura.

## Seu episcopal

Lubango és la seu de l'Arxidiòcesi de Lubango (en llatí, Archidioecesis Lubangensis), creada el 3 de febrer de 1977 a partir de la Diocesi de Sá da Bandeira (en llatí, Dioecesis Sadabandeiropolitanus).

## Curiositats

* La presentadora de televisió portuguesa Bárbara Guimarães va néixer a la ciutat angolesa el 1973
* El 1995 el religiós i pacifista angolès Zacarias Kamwenho va ser nomenat arquebisbe de la ciutat
* L'any 2010 s'hi va celebrar 7 partits de la Copa d'Àfrica de Nacions, a l'Estadi Nacional de Tundavala

## Referències

* ↑ Lubango al cens d'Angola

## Vegeu també

* Rehoboth Basters
* Clube Desportivo da Huíla
# Longan

Longan és una espècie d'arbre tropical que fa un fruit comestible. El seu nom significa ulls de dragó en idioma amoi. És natiu del sud i sud-est d'Àsia

## Descripció

Sol arribar a fer entre 9 i 12 m d'alt, arribant als 30 excepcionalment. El seu fruit té la forma d'un globus ocular de color ataronjat.

## Usos

És molt dolç i té molt suc, i a més de fresc es menja sec, cuit o en llauna.

## Referències

* World Conservation Monitoring Centre (1998). Dimocarpus longan. Llista Vermella de la UICN, Unió Internacional per a la Conservació de la Natura, 2006. Consultat el 9 maig 2006 (en anglès).
* ↑ http://www.angelfire.com/planet/wildlifesl/articles/dn_bears_buffaloes.htm Arxivat 2011-11-15 a Wayback Machine.

## Enllaços externs

* Fruits de climes càlids: Longan
* Dimocarpus longan (Sapindaceae) Arxivat 2008-05-03 a Wayback Machine.
* Longan Production in Asia de Food and Agriculture Organization of the United Nations
# Longatges

Longatges (francès Longages) és un municipi francès del department de l'Alta Garona, a la regió Occitània.

## Referències

* ↑ «Toponímia occitana». Arxivat de l'original el 2012-03-03. [Consulta: 23 agost 2010].
# Lo Pòrt

* Per a altres significats, vegeu «Lo Pòrt (Gascunya)».
Lo Pòrt o lo Portièr és un nou barri previst a Mònaco planificat per a l'any 2014. Tindrà una extensió de 27 hectàrees. La superfície de Mònaco passarà dels actuals 1,97 km² als prevists 2,24 km². La població del barri serà d'uns 3.400 habitants. Es construirà entre la zona del port d'Hèrcules i la platja de Larvot, al Fòrum Grimaldi, i hi aniran, a part d'habitatges, edificis administratius i museus. Costarà uns 2.300 milions de dòlars i ampliarà el contorn natural de la costa de Mònaco 15 acres a la Mediterrània.
Una vegada acabat, en 2025, el nou districte, Portier Cove, prop del llegendari Casino de Montecarlo, que ha aparegut en tres pel·lícules de James Bond, albergarà fins a 1.000 residents en apartaments i vil·les de luxe.

## Història

El projecte, iniciat a principis de la dècada de 2000 i programat per a 2014, va ser abandonat en 2009 per la decisió del Príncep Albert II de Mònaco, a causa de les finances nacionals, però posteriorment es van trobar nous fons i el projecte es va reiniciar en 2011. A més de la nova àrea residencial, també es planeja construir edificis administratius, museus i un teatre.

## Referències

* 1 2 «El proyecto de 2.300 millones de dólares de Mónaco para expandirse hacia el mar Mediterráneo» (en castellà). , 09-01-2018 [Consulta: 12 gener 2018].
* ↑ «Quatre groupements en lice pour l'extension en mer de Monaco - Aménagement» (en francès). , 25-07-2013 [Consulta: 12 gener 2018]. «Còpia arxivada». Arxivat de l'original el 2015-01-28. [Consulta: 31 març 2018].
* ↑ «Extension en mer?: Fontvieille ou Larvotto?? - Monaco Hebdo» (en francès). , 21-06-2012 [Consulta: 12 gener 2018]. «Còpia arxivada». Arxivat de l'original el 2015-10-16. [Consulta: 31 març 2018].
* ↑ Writer, Staff. «Marseille jobs boost from Portier project | Monaco Life» (en anglès). [Consulta: 12 gener 2018].
* ↑ «Monaco va s'étendre de 6 hectares sur la mer» (en francès). , 25-07-2013 [Consulta: 12 gener 2018]. Arxivat 2013-04-09 a Wayback Machine.

## Enllaços externs

* Monaco offshore urban extension - Construction Methods a Youtube
* (francès) Le Portier web del govern de Mònaco
# Lo Pònt de Montvèrd

Lo Pònt de Montvèrd (nom occità, en francès Le Pont-de-Montvert) és un municipi del departament francès del Losera, a la regió d'Occitània.

## Personatges lligats al municipi

* Guillaume de Grimoard, que va esdevenir més tard el papa Urbà V va néixer al Castell de Grizac el 1310. Aquest lloc forma part del municipi. Abans de ser papa fou bisbe d'Uzès.

## Referències

* ↑ Topònims occitans de la Losera
# Luis Agustín Vicente

Luis Agustin Vicente, dit El Metralla (Llorca, 22 de gener de 1920) és un anarquista i guerriller antifranquista.
Vicente va començar la seva militància a Còrdova, on va participar en la revolució social espanyola de 1936. En 1939 va exiliar-se a França. En 1942 va tornar a l'Alt Llobregat per lluitar amb els maquis, però el 23 de setembre de 1946 fou avisat que se'l buscava per deserció i s'establí un temps Tarascon (Arieja)
En 1947 participà en diverses accions guerrilleres a Catalunya. El 27 de setembre va ser detingut juntament amb 11 companys a Molins de Rei, pels càrrecs de robatori i desencadenar l'explosió del polvorí de la fàbrica de ciment Sansón a Sant Feliu de Llobregat. Fou tancat al castell de Montjuïc, d'on aconseguí escapar-se prenent-li la pistola a un policia el 28 de setembre de 1952.
Aleshores marxà cap a França, on va romandre amb el nom fals de "Luis Ruiz Costa" i va contactar amb Josep Lluís i Facerias. Després marxà a Itàlia, on va treballar un temps a les mines de marbre de Carrara amb el nom de "Mario Miglia". Amb Josep Lluís i Facerias (conegut a Itàlia com "Alberto Di Luigi") i altres companys va atracar un banc a Gènova, aconseguint un botí de 4 milions de lires. Després atacaren un banc a Villanova Monferrato i aconseguiren un altre botí d'un milió i mig de lires.
El gener de 1957 fou arrestat a Itàlia, però aconseguí evadir-se i tornà a Espanya amb Facerias, juntament amb l'anarquista italià Gogliardo Fiaschi. Tots tres travessaren el territori en bicicleta fent-se passar per excursionistes. Se separà de "Face" a Sant Quirze de Besora. Aleshores es va establir a Sabadell, a casa d'Emilio Tena Gorriti. El 12 d'agost de 1957 la policia va irrompre a casa de Tena Gorriti. Intentà fugar-se llençant-se per la finestra del bany, però la policia havia rodejat la casa i fou capturat. Sotmès a tortura, van confessar que havien establert una cita amb Facerias a la porta del manicomi de la Santa Creu, avui parc Central de Nou Barris. Facerias moriria en una emboscada de la policia franquista el 30 d'agost de 1957. El 12 d'agost de 1958 fou condemnat pel Tribunal d'Ordre Públic a 21 anys i 4 mesos de presó.
Luis El Metralla fou alliberat el 1973. A començaments dels anys 1980 residia a Lorca.

## Notes

* 1 2 Agustin Vicente, Luis, losdelasierra.info
* ↑ La emboscada, El País, 30 d'agost de 2012

## Referències

* Luis Agustin Vicente, biografia a cura del Circolo Culturale Anarchico “Gogliardo Fiaschi”.
* Extret de l'article (italià) Luis Agustín Vicente a l'anarcopèdia, editada sota llicència GNU.
# MPI

MPI té els següents significats:
* Institut Max Planck (del seu nom en alemany Max-Planck-Institut), institut d'investigació de la xarxa de la Societat Max Planck d'Alemanya
* Mujahidins del Poble de l'Iran, organització armada iraniana
* Malaltia pulmonar intersticial, malaltia inflamatòria del pulmó
* Índex de pobresa multidimensional (del seu nom en anglès Multidimensional Poverty Index), índex de pobresa estadístic
* Multiport injection, sistema d'injecció de combustible en motors de combustió interna
* Imatge de perfusió miocardíaca (del seu nom en anglès Myocardial Perfusion Imaging), procediment de medicina nuclear per a valorar el funcionament del miocardi
* Message Passing Interface, interfície de programació d'aplicacions per a ordinadors en paral·lel
# Mandal (cràter)

Mandal és un cràter sobre la superfície de (951) Gaspra, situat amb el sistema de coordenades planetocèntriques a 23.5 ° de latitud nord i 46.5 ° de longitud est. Fa un diàmetre de 0.1 km. El nom va ser fet oficial per la UAI l'any 1994 i fa referència a [[Mandal (Noruega]|Mandal]], una ciutat a Noruega amb balneari.

## Referències

* ↑ "Mandal (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Courbon, P.; Chabert, C.; Bosted, P.; Lindsley, K. Cave Books, Saint Louis. Atlas of the Great Caves of the World, 1989.
# Frontera entre Burkina Faso i Ghana

La frontera entre Burkina Faso i Ghana és la línia fronterera composta de dos traçats, un sud-nord i un altre oest-est, que separa l'oest i nord de Ghana del sud-oest i el centre-sud de Burkina Faso a l'Àfrica central, separant les regions ghaneses de Superior Oriental i Superior Occidental, de les regions burkinabes de Centre-Est, Centre-Sud, Centre Oest i Sud-Oest. Té 549 km de longitud.
Al sud fa un trifini Ghana-Burkina Faso-Costa d'Ivori, segueix el riu Volta Negre fins al començament del tram oeste-est de la frontera. Aquest últim tram és gairebé rectilini i segueix prop del Paral·lel 11° nord al nord de Ghana, fins al trifini dels dos països amb Togo.
Dues de les quatre nacions implicades en la formació d'aquesta frontera, Burkina i Costa d'Ivori, són ex-colònies franceses que es van independitzar l'any 1960. El mateix any, l'antic Protectorat alemany de Togo, llavors dividit entre Togolàndia i el Togo Francès, va obtenir la seva independència. L'antiga colònia britànica de Ghana ja era independent des de 1957.

## Referències

* ↑ «Ghana». The World Factbook. Central Intelligence Agency.
* ↑ «Burkina Faso». The World Factbook. Central Intelligence Agency.

## Bibliografia

* (anglès) Hagberg, Sten & Tengan, Alexis B. (éd.), Bonds and Boundaries in Northern Ghana and Southern Burkina Faso, Uppsala, Acta Universitatis Upsaliensis, 2000, 197 p. (« Uppsala Studies in Cultural Anthopology, 30 »).
* Volta River Basin Ghana & Burkina Faso, IUCN
# Aulus Plauci

Aulus Plauci (llatí: Aulus Plautius) va ser un militar romà del segle i. Formava part de la gens Plàucia, una família romana d'origen plebeu.
L'emperador Claudi el va enviar l'any 43 per sotmetre Britànnia. Suetoni i Tàcit l'anomenen com a persona de rang consular i podria ser l'Aule Plauci que va ser cònsol sufecte l'any 29.

## Conquesta romana de Britànnia

L'any 43, l'emperador Claudi, immers en una ampliació dels dominis de l'Imperi, va ordenar-li la conquesta i submissió de l'illa en suport de Verica, rei dels atrebats i aliat de Roma, que havia estat deposat per Epàtic dels seus veïns Catuvel·launs. L'exèrcit es componia de les legions IX Hispana, II Augusta, XIV Gemina i XX Valèria Victrix, més uns 20.000 soldats auxiliars, entre ells tracis i bataus. Durant quatre anys va estar a Britànnia i va sotmetre el sud de l'illa després de forta lluita amb els pobles nadius, encapçalats per Caratac i Togodumnus dels Catuvel·launs, que foren derrotats a la batalla del Medway. A les seves ordes va servir Vespasià, que anys després va ser emperador.

## Retorn a Roma

Plauci va tornar a Roma el 47 i va rebre els honors d'una ovació, en la qual l'emperador, per mostrar la seva satisfacció amb el general, va caminar al seu costat. Quan la seva dona Pompònia Grecina va ser acusada de pràctiques religioses prohibides, el seu marit va rebre el privilegi de decidir el seu càstig, conforme al que establia l'antic costum romà, i la va declarar innocent.

## Referències

* ↑ (llatí) Cassi Dió, Historia romana
* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 406.